Գեղամ Ասատրյան

Գեղամ Մագնոսի Ասատրյան (), հայ նկարիչ, ՀԽՍՀ վաստակավոր նկարիչ (1967)։ Հայրենական մեծ պատերազմի մասնակից։

Կենսագրություն 
1939 թվականին ավարտել է Երևանի գեղարվեստի ուսումնարանը, (Ստեփան Աղաջանյանի, Վահրամ Գայֆեջյանի, Գաբրիել Գյուրջյանի, Սեդրակ Առաքելյանի դասարանները)։ Մասնակցել է Երկրորդ աշխարհամարտին, պարգևատրվել շքանշանով և մեդալներով։ 1946-1951 թվականներին սովորել է Երևանի գեղարվեստա-թատերական ինստիտուտում։ 1951-1959 թվականներին դասավանդել է նույն ինստիտուտում։ Բեմադրություններ է ձևավորել Երևանի տարբեր թատրոններում՝ Գաբրիել Սունդուկյանի, Ստանիսլավսկու, Հակոբ Պարոնյանի, Օպերայի և բալետի։ 1951 թվականից մասնակցել է տարբեր ցուցահանդեսների։ Ցուցադրվել է Մոսկվայում, Թբիլիսիում։ 1959-1992 թվականներին աշխատել է Հայաստանի ազգային հեռուստատեսությունում, ձևավորել շուրջ 250-ից ավել հեռուստաներկայացումներ և ֆիլմեր։ 1953 թվականից եղել է ԽՍՀՄ նկարիչների միության անդամ։ 1996, 2004, 2011 թվականներին կազմակերպվել է Հայաստանի նկարչի տանը Գեղամ Ասատրյանի անհատական ցուցահանդեսները /հետմահու/, ուր ներկայացվել են նկարչի գեղանկարչական աշխատանքները։ Նկարչի աշխատանքներից գտնվում են ՀՀ մշակույթի նախարարության և գեղարվեստի ֆոնդերում, ինչպես նաև մասնավոր հավաքածուներում։

Գործունեություն 
Գեղամ Ասատրյանի թատերական էսքիզները ներկայացվել են հանրապետական և միջազգային բազմաթիվ ցուցահանդեսների։ Անհատական ցուցահանդեսները բացվել են հետմահու 1996, 2004, 2011 թվականներին Երևանի նկարչի տանը։ Հեղինակել է հարյուրավոր գեղանկարչական աշխատանքներ և թատերական բեմադրություններ։ Աշխատանքները գտնվում են ՀՀ մշակույթի նախարարության գեղարվեստի, թատերական ընկերության ֆոնդերում, տարբեր մասնավոր հավաքածուներում։

Ձևավորումներ 
 Մ. Գորկիի «Զիկովներ» ռեժ. Վ. Վաղարշյան, 1950 
 Վրթանես Փափազյանի «Ժայռ» ռեժ. Ա. Քոչարյան, 1952 
 Անտոն Չեխովի «Արջը» ռեժ. Վ. Աճեմյան, 1952 
 Գաբրիել Սունդուկյանի «Բաղնիսի բոխչան» ռեժ. Վ. Աճեմյան, 1953
 Գուսևի «Իվան Ռիբակով» ռեժ. Սուբինին, 1954 
 Շիրվանզադեի «Պատվի համար» ռեժ. Ա. Գուլակյան, 1956 
 «Հանդիպում գնացքում» ռեժ. Լ. Քալանթար, 1957 
 Լիդյովի «Սովորական նամակ» ռեժ. Կ. Արզումանյան, 1959 
 Նիկոլայ Նոսովի «Անտեսանելի Դիմկան» ռեժ. Օ. Մելիք-Վրթանեսյան, 1960 
 Մկրտիչ Արմենի «Հեղնար աղբյուր» ռեժ. Մ. Մարինոսյան, 1962 
 Օ. Հենրիի մոտիվներով ռեժ. Հ. Հախվերդյան, 1962 
 Ստեփան Զորյանի «Ջրհորի մոտ», ռեժ. Ժիրայր Ավետիսյան (հեռուստաֆիլմ), 1970 
 Հակոբ Պարոնյանի «Շողոքորթը» (հեռուստաներկայացում), 1984
 Մուշեղ Գալշոյանի «Մամփրե արքան» (հեռուստաներկայացում), 1986

Գեղանկարներ 
 «Դեղին դաշտ»
 «Գարունն Արաբկիրում»
 «Սևանա լիճ»
 «Արարատ»
 «Սարերի պար»
 «Բարձունք»
 «Մեր սարերը»
 «Հովիվ»
 «Հին Երևան»
 «Բակ Դսեղում»
 «Ծաղիկներ՝ կապույտ ծաղկամանում»

Ալբոմներ 
Ալբոմ՝ նվիրված Գեղամ Ասատրյանի ծննդյան 90-ամյակին, Երևան, 2010 թ.

Ծանոթագրություններ 

Հայ նկարիչներ
Հայրենական մեծ պատերազմի մասնակիցներ